
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ВЫРӐНТИ ХӐЙ ТЫТӐМЛӐХА ЙӖРКЕЛЕССИ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи юпа уйӑхӗн 24-мӗшӗнче
йышӑннӑ

1 статья
Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 60 №; 2005, 63, 64 №-сем; 2006, 66, 69, 72 №-сем; 2007, 73, 74 №-сем; 2008, 76, 77 №-сем; 2009, 80, 81 №-сем; 2010, 84, 86, 87 №-сем; 2011, 89, 91 №-сем; 2012, 92 
(I том), 94 №-сем; "Республика" хаҫат, 2012, юпа уйӑхӗн 5-мӗшӗ, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 7 №; 2014, 3, 9, 12 №-сем; 2015, 5, 10, 12 №-сем; 2016, 2, 6, 10 №-сем; 2017, 3, 9 №-сем; "Республика" хаҫат, 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, авӑн уйӑхӗн 26-мӗшӗ; 2019, нарӑс уйӑхӗн 20-мӗшӗ, авӑн уйӑхӗн 18-мӗшӗ; 2020, авӑн уйӑхӗн 30-мӗшӗ, раштав уйӑхӗн 17-мӗшӗ; 2021, ака уйӑхӗн 30-мӗшӗ, юпа уйӑхӗн 27-мӗшӗ; 2022, ҫу уйӑхӗн 5-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ) ҫакӑн пек улшӑнусем кӗртес:
1) 7 статьяра:
а) 5-мӗш пайӑн 3-мӗш пунктӗнче "стандарчӗсене;" сӑмахсене "стандарчӗсене. Чӑваш Республикин республика бюджетӗнчен уйӑрса паракан субвенцисен пӗтӗмӗшле калӑпӑшне Раҫҫей Федерацийӗн панӑ полномочийӗсене, Чӑваш Республикин патшалӑх полномочийӗсене пурнӑҫлас ӗҫе йӗркелеме кайнӑ тӑкаксене шута илсе палӑртмалла;" сӑмахсемпе улӑштарас;
ӑ) 9-мӗш пая ҫакӑн пек ҫырса хурас:
"9. Раҫҫей Федерацийӗн панӑ полномочийӗсене, Чӑваш Республикин патшалӑх полномочийӗсене вырӑнти бюджетсене тивӗҫлӗ полномочисене пурнӑҫлама укҫа-тенкӗпе тивӗҫтерес тӗллевпе уйӑрса паракан субвенцисем шайӗнче пурнӑҫлассишӗн вырӑнти хӑй тытӑмлӑх органӗсем явап тытаҫҫӗ.";
2) 10 статьян 1-мӗш пайне ҫакӑн пек ҫырса 35.11-мӗш пункт хушса хурас:
"35.11) граждансем Федерацин "Харпӑр хушма хуҫалӑх ҫинчен" 2003 ҫулхи утӑ уйӑхӗн 7-мӗшӗнчи 112-ФЗ №-лӗ саккунӗпе килӗшӳллӗн тытса пыракан харпӑр хушма хуҫалӑхсене хуҫалӑх кӗнекисенче шута илесси;";
3) 11 статьяна ҫакӑн пек ҫырса хурас:
"11 статья. Муниципалитетсем хушшинче килӗштерсе ӗҫлесси

1. Муниципалитетсем хушшинче килӗштерсе ӗҫлессине Федераци саккунӗн 651 статйипе пӑхса хӑварнӑ формӑсемпе пурнӑҫлаҫҫӗ.
2. Вырӑнти хӑй тытӑмлӑх органӗсем, вӗсен должноҫри ҫыннисем, ҫавӑн пекех муниципаллӑ пӗрлӗхсем пӗрле хутшӑнса ӗҫлессине тивӗҫтерес, Чӑваш Республикин территорийӗн чиккинче вӗсен пӗтӗмӗшле интересӗсем ҫинчен пӗлтерес тата вӗсене хӳтӗлес тӗллевсемпе Чӑваш Республикин Муниципаллӑ пӗрлӗхӗсен канашне туса хураҫҫӗ. 
3. Чӑваш Республикин Муниципаллӑ пӗрлӗхӗсен канашне йӗркелес тата ӗҫ-хӗлне пурнӑҫлас ӗҫе Раҫҫей Федерацийӗн саккунӗсемпе килӗшӳллӗн тӑваҫҫӗ.
Чӑваш Республикин патшалӑх влаҫӗн органӗсем Чӑваш Республикин Муниципаллӑ пӗрлӗхӗсен канашӗпе хутшӑнса ӗҫлес ӗҫе ҫак Саккунпа тата Чӑваш Республикин ытти саккунӗсемпе палӑртнӑ йӗркепе тӑваҫҫӗ.
4. Вырӑнти хӑй тытӑмлӑх органӗсем муниципалитетсем хушшинчи массӑллӑ информацин пичет хатӗрӗн тата сеть кӑларӑмӗн соучредителӗсем пулма пултараҫҫӗ.";
4) 20.1 статьян 2-мӗш пайне ҫакӑн пек ҫырса абзац хушса хурас:
"Ҫак статьян 1-мӗш пайӗн 4.2-мӗш пункчӗпе пӑхса хӑварнӑ ыйтусене татса панӑ чухне граждансен пухӑвне ҫавӑн пекех граждансен пухӑвне ирттернӗ кун тӗлне 18 ҫул тултарнӑ тата асӑннӑ ял территорийӗнче вырнаҫнӑ пурӑнмалли пӳлӗме харпӑрлӑхра тытакан Раҫҫей Федерацийӗн гражданӗсем хутшӑнма пултараҫҫӗ, енчен те ҫакна муниципаллӑ нормативлӑ право акчӗсемпе ҫирӗплетнӗ пулсан.";
5) 62 статьяна ҫакӑн пек ҫырса 2.1-мӗш тата 2.2-мӗш пайсем хушса хурас:
"2.1. Чӑваш Республикин Пуҫлӑхӗ вырӑнти хӑй тытӑмлӑх органӗсене федераци саккунӗсемпе тата (е) Чӑваш Республикин саккунӗсемпе панӑ патшалӑхӑн уйрӑм полномочийӗсене вырӑнти хӑй тытӑмлӑх органӗсем пурнӑҫлас ӗҫе тивӗҫтерес енӗпе хӑйсен тивӗҫӗсене кирлӗ пек пурнӑҫламаншӑн е пурнӑҫламаншӑн муниципаллӑ пӗрлӗх пуҫлӑхне, вырӑнти администраци пуҫлӑхне асӑрхаттару тума, выговор пама пултарать.
2.2. Чӑваш Республикин Пуҫлӑхӗ Чӑваш Республикин Пуҫлӑхӗ ҫак статьян 2.1-мӗш пайӗпе килӗшӳллӗн муниципаллӑ пӗрлӗх пуҫлӑхне, вырӑнти администраци пуҫлӑхне асӑрхаттару тунӑ, выговор панӑ кунран пуҫласа пӗр уйӑх хушшинче муниципаллӑ пӗрлӗх пуҫлӑхӗ, вырӑнти администраци пуҫлӑхӗ хӑйне асӑрхаттару тӑвасси, выговор парасси патне илсе ҫитернӗ сӑлтавсене пӗтерме хӑйсен полномочийӗсен шайӗнче мерӑсем йышӑнман чухне муниципаллӑ пӗрлӗх пуҫлӑхне, вырӑнти администраци пуҫлӑхне должноҫран хӑтарма пултарать.";
6) 63 статьян 2-мӗш пайӗнче:
а) пӗрремӗш абзацра "патшалӑх влаҫӗн ӗҫ тӑвакан органӗсем" сӑмахсене "ӗҫ тӑвакан органӗсем" сӑмахсемпе улӑштарас;
ӑ) иккӗмӗш абзацра "патшалӑх влаҫӗн ӗҫ тӑвакан органӗсем" сӑмахсене "ӗҫ тӑвакан органӗсем" сӑмахсемпе улӑштарас;
б) виҫҫӗмӗш абзацра "патшалӑх влаҫӗн ӗҫ тӑвакан органӗсен" сӑмахсене "ӗҫ тӑвакан органӗсен" сӑмахсемпе улӑштарас;
в) тӑваттӑмӗш абзацра "патшалӑх влаҫӗн ӗҫ тӑвакан органӗсем" сӑмахсене "ӗҫ тӑвакан органӗсем" сӑмахсемпе улӑштарас;
г) пиллӗкмӗш абзацра "патшалӑх влаҫӗн ӗҫ тӑвакан органӗсем" сӑмахсене "ӗҫ тӑвакан органӗсем" сӑмахсемпе улӑштарас.
2 статья
Ҫак Саккун, ҫак Саккунӑн 2025 ҫулхи кӑрлач уйӑхӗн 1-мӗшӗнче вӑя кӗрекен 1 статйин 1-мӗш пункчӗсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

